Document ID: /roh_data/filtered/fineweb-2-filterrobots_roh.jsonl.gz/41362

Procurà ch’i dettia ina schliaziun che vegn sustegnida d’ina maioritad aveva il Cussegl naziunal – cun suandar per la pli gronda part a las propostas dal Cussegl dals chantuns. Nov ston bancas avair «in avis concret u plirs indizis» sin daners criminals, che «na pon betg vegnir eliminads cun far examinaziuns supplementaras». Pir lura èn las bancas obligadas, d’infurmar il Post d’annunzia da cas da lavada da daners suspectus davart lur suspect.
Il parlament refusa dentant novas reglas per advocats, notars ed auters cussegliaders. Reglas anc pli severas sco giavischadas dal Cussegl federal, n'han betg chattà ina maioritad.
Suenter questa mini-refurma dal parlament, resta il squitsch internaziunal sin la Svizra aut da far reglas pli severas.